Нелѣпино

Нелѣпино — (укр. Неліпино) село в Украинѣ, в бывшом Свалявском районѣОд року 2020 инкорпорованый Мукачовскым районом. Закарпатской области, центер Нелѣпинской сельской рады. Обывательство — 3554 особ (2001)Обывательство населеных пунктох Закарпатской области подля списованя 2001 укр.. Село лежить 3 км на сѣверо-восток од Свалявы (одстояня меджи центрами).

Полога
Село лежить в долинѣ рѣкы Латорицѣ, межуючи з околицями бывшого районного центра Свалява. В селѣ е желѣзнична штация.

 Нелѣпинска сельска рада 
До Нелѣпинской сельской рады входять села Нелѣпино, Сасовка и Вовчый. Число обывательох трьох локалит чинить 5150 особ, число домовых газдовств — 1254, территория — 8047 га. 

Сельска рада мать 25 депутатох и голову. Адрес: 89308, Закарпатська обл., Свалявський р-н, с.Неліпино, вул.Головна,157 (укр.).

История
Первый раз село споминать ся в документах под роком 1430.Тронько П. и др., с. 565.Федака С., с. 149.

До Трианона село называло ся Hársfalva (мад.), належало до жупы Берег. В року 1910 в селѣ было 1485 обывателей, з того Русины - 962, Нѣмцѣ - 457, Мадяре - 51. Подля вѣры: грекокатоликы - 958, израелиты - 444, римокатоликы - 64.A történelmi Magyarország...

Року 1930 село жило 2116 особ, з того Русины - 1471, Евреи - 542, Чехы и Словаци - 36, Нѣмцѣ - 17, Мадяре - 16, чужоземцѣ (без чехословацкого горожанства) - 34. Грекокатолицка громада мала 1457 особ, мала муровану церковь Вознесѣня, 1854. В селѣ были бальнеологичны купелѣ Штефания на основѣ мѣстных минералных вод.Достал Я., с. 185. 

За рокы совѣтской добы в селѣ выставили 410 будинкы,  середню школу, клуб, библиотеку, пионерскый табор «Ждимир».

Вызнамны особы
 Олена Рудловчакова — зачала тут свою педагогичну дорогу (1938).Хланта І.: Рудловчак Олена Михайлівна //Енциклопедія Закарпаття, сс. 282–283.

Жерела
 Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
 A történelmi Magyarország atlasza és adattára. 1914. 
 Довганич О. и др. Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О.Д. «Гражда». Ужгород, 2007. 
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
 Тронько П. и др. (ред.) Історія міст і сіл України. Том 7. Закарпатська область. К. 1969. Сс. 564-565.
 Федака, Сергій. Населені пункти і райони Закарпаття. Історично-географічний довідник. "Ліра". Ужгород, 2014. 

 Референции 

Катеґорія:Населены пункты Закарпатской области
Катеґорія:Населены пункты Украины